Diari Oficial de la Generalitat Valenciana


Sumari del DOGV 3642, del 10-12-1999 (1999/10847)

RESOLUCIÓ de 18 de novembre de 1999, del Servei Territorial d'Indústria i Energia d'Alacant, per la qual s'autoritza l'Addenda i a la xarxa de Tibi a Xixona (eixida AS-7), al terme municipal de Tibi, i es declara, en concret, la seua utilitat pública. (exp. juexpr.99/2).
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3642

Data del DOGV
:   10-12-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/10800


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 18 de novembre de 1999, del Servei Territorial d'Indústria i Energia d'Alacant, per la qual s'autoritza l'Addenda i a la xarxa de Tibi a Xixona (eixida AS-7), al terme municipal de Tibi, i es declara, en concret, la seua utilitat pública. (exp. juexpr.99/2). [1999/M10304]
  
Mitjançant la Resolució d'aquest Servei Territorial d'Indústria i Energia d'Alacant, de data 19 de maig de 1999, es va sotmetre a informació pública la relació concreta i individualitzada de béns i drets afectats per la indicada addenda, després de la petició prèvia, a l'empara de l'article 5 del Reglament d'Expropiació Forçosa, de l'entitat beneficiària Enagás, SA.
  
Durant el període d'informació pública no s'hi han presentat al·legacions.
  
Atés que s'han respectat en la mesura que ha sigut possible els drets dels particulars, fent-los compatibles en els aspectes tècnics, econòmics i mediambientals amb un traçat racional de les instal·lacions, i sense perjudici de les corresponents indemnitzacions que hauran de ser determinades per mutu acord o mitjançant el corresponent expedient de preu just pel Jurat Provincial d'Expropiació.
  
En virtut d'això, de conformitat amb el que s'ha disposat en el capítol III del Decret 2.617/1966, de 20 d'octubre (BOE del 24) i en els articles 52 i 53 de la Llei 54/1997, de 27 de novembre (BOE del 28), aquest Servei Territorial d'Indústria i Energia ha resolt aprovar el projecte d'execució i autoritzar a Enagás, SA la instal·lació de l'Addenda I a la xarxa de Tibi a Xixona (Eixida AS-7), al terme municipal de Tibi; i declarar, al mateix temps, la seua utilitat pública, en concret, establint-se en tot cas les següents prescripcions:
  
Primera
  
En tot moment haurà de complir-se tot el que s'estableix en el Decret 2.617/1966, d'Instal·lacions Elèctriques, i també en la Llei 54/1997, de 27 de novembre, del Sector Elèctric (BOE del 28).
  
Segona
  
El termini per a l'execució de les obres i instal·lacions serà de dotze mesos a partir de la data de l'ocupació real de les finques afectades.
  
Tercera
  
Les instal·lacions que s'autoritzen mitjançant la present resolució hauran de realitzar-se d'acord amb el projecte i la resta de la documentació tècnica presentada, i quedaran especificades en les següents dades bàsiques: línia aèria d'energia elèctrica a la tensió de 3x380/220 V., de 250 metres de longitud aproximadament, que té el seu origen en el C.T.I. de Vañol, existent al costat del camí del Pla al terme municipal de Tibi, i el seu final en la posició 15-23 del gasoducte denominat València-Alacant. Té per objecte proveir d'energia elèctrica la mencionada posició, que és el punt de partida de la instal·lació denominada Xarxa de Gas Natural de Tibi a Xixona (Eixida AS-7). El seu pressupost és de 2.712.000 pessetes.
  
Quarta
  
Els encreuaments especials i altres afeccions de béns de domini públic es realitzaran de conformitat amb els condicionaments imposats pels organismes competents en cada cas.
  
Cinquena
  
Enagás, SA donarà compte de l'acabament de les instal·lacions a aquest Servei Territorial per al reconeixement definitiu i l'alçament de l'acta de posada en servei de les instal·lacions; sense aquest requisit no hi podran entrar en funcionament.
  
Sisena
  
L'administració es reserva el dret a deixar sense efecte aquesta autorització en el moment en què es demostre l'incompliment de les condicions indicades, per la declaració inexacta de les dades subministrades o una altra causa excepcional que ho justifique.
  
Contra aquesta resolució, que no posa fi a la via administrativa, és possible un recurs d'alçada davant la Direcció General d'Indústria i Energia de la Conselleria d'Indústria i Comerç (c/ Colom, 32, 46610 València) en el termini d'un mes comptat a partir del dia de notificació de la resolució, d'acord amb el que determina l'article 114 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; tot això sense perjudici de la continuació de l'expedient, tenint en compte l'executivitat de la resolució que ara es dicta, per disposar-ho així l'article 56 de l'esmentada llei.